CELEX: 62013CA0161
Language: hu
Date: 2014-05-08 00:00:00
Title: C-161/13. sz. ügy: A Bíróság (ötödik tanács) 2014. május 8-i ítélete (a Tribunale Amministrativo Regionale per la Puglia [Olaszország] előzetes döntéshozatal iránti kérelme) – Idrodinanica Spurgo Velox és társai kontra Acquedetto Pugliese SpA (Közbeszerzés — Vízügyi ágazat — 92/13/EGK irányelv — Hatékony és gyors jogorvoslati eljárások — Jogorvoslati kérelem benyújtására nyitva álló határidők — E határidők kezdetének időpontja)

30.6.2014   
            
            
               HU
            
            
               Az Európai Unió Hivatalos Lapja
            
            
               C 202/9
            
         A Bíróság (ötödik tanács) 2014. május 8-i ítélete (a Tribunale Amministrativo Regionale per la Puglia [Olaszország] előzetes döntéshozatal iránti kérelme) – Idrodinanica Spurgo Velox és társai kontra Acquedetto Pugliese SpA
   (C-161/13. sz. ügy) (1)
   
   ((Közbeszerzés - Vízügyi ágazat - 92/13/EGK irányelv - Hatékony és gyors jogorvoslati eljárások - Jogorvoslati kérelem benyújtására nyitva álló határidők - E határidők kezdetének időpontja))
   2014/C 202/10
   Az eljárás nyelve: olasz
   
      A kérdést előterjesztő bíróság
   
   Tribunale Amministrativo Regionale per la Puglia
   
      Az alapeljárás felei
   
   
      Felperesek: Idrodinanica Spurgo Velox, Giovanni Putignano e figli srl, Cogeir srl, Splendor Sur srl, Sceap srl
   
      Alperes: Acquedetto Pugliese SpA
   
      Az eljárásban részt vesz: Tundo srl, Giovanni XXIII Soc. coop. arl
   
      Tárgy
   
   Előzetes döntéshozatal iránti kérelem – Tribunale Amministrativo Regionale per la Puglia – A vízügyi, energiaipari, szállítási és távközlési ágazatokban működő vállalkozások beszerzési eljárásairól szóló közösségi szabályok alkalmazására vonatkozó törvényi, rendeleti és közigazgatási rendelkezések összehangolásáról szóló, 1992. február 25-i 92/13/EGK tanácsi irányelv (HL L 76., 14. o.; magyar nyelvű különkiadás 6. fejezet, 1. kötet, 315. o.) 1. cikke (2a), (2c) és (2f) bekezdésének értelmezése – Jogorvoslati kérelem benyújtására nyitva álló határidő – Kiindulópont – Az azt előíró nemzeti szabályozás, hogy a jogorvoslati kérelem benyújtására nyitva álló határidő számítása a közbeszerzési szerződés végleges odaítéléséről szóló határozat felperessel való közlésének időpontjában kezdődik – A közbeszerzéssel kapcsolatos rendelkezések megsértéséről az említett értesítést követően tudomást szerző felperes
   
      Rendelkező rész
   
   A 2007. december 11-i 2007/66/EK európai parlamenti és tanácsi irányelvvel módosított, a vízügyi, energiaipari, szállítási és távközlési ágazatokban működő vállalkozások beszerzési eljárásairól szóló közösségi szabályok alkalmazására vonatkozó törvényi, rendeleti és közigazgatási rendelkezések összehangolásáról szóló, 1992. február 25-i 92/13/EGK tanácsi irányelv 1. cikkének (1) és (3) bekezdését, valamint 2a. cikke (2) bekezdésének utolsó albekezdését úgy kell értelmezni, hogy a szerződés odaítéléséről szóló határozat hatályon kívül helyezése iránti jogorvoslati kérelem benyújtására nyitva álló határidőnek újra kell kezdődnie, ha az ajánlatkérő olyan újabb határozatot hozott ezen odaítélésről szóló határozat meghozatala után, de még a szerződés aláírása előtt, amely befolyással lehet az említett odaítélésről szóló határozat jogszerűségére. E határidő akkor kezdődik, amikor e későbbi határozatról az ajánlattevőket értesítik, vagy ennek elmaradása esetén akkor, amikor ez utóbbiak arról tudomást szereznek.
   Abban az esetben, ha az ajánlattevő a nemzeti jog által előírt határidő lejárta után szerez tudomást az állítólagosan a szerződés odaítéléséről szóló határozat meghozatala előtt elkövetett szabálytalanságról, e határozattal szemben csupán e határidőn belül élhet jogorvoslattal, kivéve ha létezik a nemzeti jogban ilyen jogot az uniós jognak megfelelően biztosító, kifejezett rendelkezés.
   
      (1)  HL C 189., 2013.6.29.